Diari Oficial de la Generalitat Valenciana


Sumari del DOGV 6645, del 07-11-2011 (2011/11035)

ORDRE 2/2011, de 4 de novembre, de la Conselleria d'Hisenda i Administració Pública, per la qual s'establixen els trasllats de saldos dels comptes de depòsits i fiances públiques.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2011/11/04/2/dof/vci/html**

### Dades del document

Número de DOGV
:   6645

Data del DOGV
:   07-11-2011

Secció del DOGV
:   I. DISPOSICIONS GENERALS

Número del document
:   2011/11474


Data del document
:   04-11-2011

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * contracte administratiu
    * institució financera
    * Tresor
    * hisenda pública
    * legislació
    * contracte de serveis
    * garantia

ORDRE 2/2011, de 4 de novembre, de la Conselleria d'Hisenda i Administració Pública, per la qual s'establixen els trasllats de saldos dels comptes de depòsits i fiances públiques. [2011/11481]  
L'experiència adquirida fins ara aconsella regular la utilització dels comptes de depòsits i fiances constituïts en comptes tresorers de la Generalitat, i fixar un percentatge a l'empara del que preveu el Decret 174/2000, de 5 de desembre, del Govern Valencià, pel qual s'establixen els criteris d'adjudicació dels comptes corrents i altres servicis financers de la Generalitat, que assenyala en el seu articulat el procediment de gestió dels recursos financers en funció del plec de clàusules administratives particulars i del plec de prescripcions tècniques per a contractació de les condicions per a la prestació de servicis financers a la Generalitat i el sector públic, que establixen la tipologia i el funcionament dels comptes on s'hauran de depositar els fons públics, tenint en compte, entre altres, el criteri d'eficiència en la gestió.  
  
Així mateix, el plec de bases de prescripcions tècniques actualment en vigor, descriu els tipus de comptes segons la finalitat del seu funcionament i tots tenen la condició de comptes tresorers. Entre estos es troben els comptes de depòsits/fiances que s'utilitzen per a la constitució de qualsevol tipus de depòsits, avals i fiances, tant provisionals com definitives; així com els depòsits per concerts, expropiacions i les fiances urbanes, i indica que agranaran el seu saldo als comptes operatius en els terminis i imports que s'establisquen.  
Si bé el Decret 174/2000, de 5 de desembre és prou complet per a establir els criteris de gestió, deixa algunes qüestions per al seu posterior desplegament mitjançant ordre. A fi de regular algun d'estos aspectes per al millor funcionament dels comptes corrents de la Generalitat, s'ha considerat necessari aprovar la present ordre de la Conselleria d'Hisenda i Administració Pública.   
Per això, amb informe previ de la Intervenció General de la Generalitat i de l'Advocacia de la Generalitat i fent ús de l'habilitació continguda en la disposició final primera del Decret 174/2000, de 5 de desembre, així com del que establix el Decret 5/2011, de 21 de juny, del president de la Generalitat pel qual es determinen les conselleries en què s'organitza l'administració de la Generalitat, i el Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública,   
  
  
  
ORDENE  
  
Article 1. Agranada de saldos dels comptes de depòsits i de fiances  
L'efectiu ingressat en els comptes de depòsits/fiances serà traslladat o agranat el seu saldo als comptes operatius oberts en entitats financeres adjudicatàries, segons el que establix el plec de prescripcions tècniques per a la contractació de les condicions per a la prestació de servicis financers, diàriament o en el termini que establisca l'òrgan superior directiu competent en matèria de gestió de Tresoreria, i tot això compatible amb criteris de bona gestió.  
  
Article 2. Percentatge de manteniment d'efectiu  
Els comptes de fiances hauran de mantindre per raons operatives la quantitat en efectiu corresponent com a mínim al 30% del total dels depòsits constituïts. Els saldos traspassats hauran de reposar-se en els comptes de depòsits/fiances abans de finalitzar l'exercici.   
  
Disposició addicional única. Autorització per a resoldre controvèrsies i dictar actes d'execució  
S'autoritza l'òrgan superior i directiu competent en matèria de gestió de tresoreria per a resoldre i dictar els actes d'execució que siguen necessaris en relació amb les qüestions relatives a l'aplicació d'esta ordre.  
  
  
Disposició final única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.   
  
València, 4 de novembre de 2011  
  
El conseller d'Hisenda i Administració Pública  
JOSÉ MANUEL VELA BARGUES


Còpia Permalink ELI